**#pošliďalej – stratégia pre portál dakujeme.sk**

**#pošliďalej** je manifest meniacej sa paradigmy dobročinnosti. Dosť bolo depresívnych a smutných fotiek a videí tých, ktorí potrebujú pomoc. Netabuizujme ich ako smutné prípady, naopak – sú predsa takými istými členmi spoločnosti ako my. Ukazujme ich prirodzenosť, veď predsa spraviť niekomu radosť je naozaj jednoduché. Ak to vnímaš rovnako, tak to jednoducho #pošliďalej.

**#pošliďalej** je koncept, ktorý umožňuje zlepšiť deň darujúcemu aj obdarovanému. Dobrý pocit je amplifikovaný možnosťou zdieľania svojho príspevku, prípadne ďalších aktivít v kampani – či už contentu od influencerov, správ o zafinancovaní jednotlivých projektov a podobne. Je to jednoduché. Chceš šíriť radosť, pomoc a šťastie? Tak ich #pošliďalej.

**#pošliďalej** pracuje s mediálnou stratégiou, ktorá stojí na týchto pilieroch:

* *sezonalita* – Ľudia sú náchylnejší na dobročinnosť v určitých mesiacoch v roku. Kľúčová je teda amplifikácia komunikácie vtedy, kedy je najväčšia pravdepodobnosť, že sa naša správa stretne s pozitívnou odozvou.
* *práca s dátami a segmentácia* – Ak máme dáta o darcoch, bolo by obrovskou chybou ich nevyužiť. Pripomeňme sa darcom, ak sa ich projekt zafinancoval – nielen SMSkou, ale aj mailom či videom od šťastného obdarovaného. Zasiahnime aj potenciálnych darcov, na základe príbehov obdarovaných, s ktorými sa môžu stotožniť.
* *influenceri* – Content sa najlepšie šíri, ak je pod ním podpísaný niekto, koho majú ľudia radi. Využime preto silu influencerov, ktorí sa radi spoja s dobročinnosťou.
* *SME.sk a CSR aktivity* – Využime potenciál celého portálu SME.sk – umožnime napríklad prispieť cez predplatné. Časť z neho poputuje na vybraný projekt.
* *offline eventy* – Spojme sa so silnými eventami typu vianočné trhy. Zapojme ľudí do kreatívnych workshopov, kde môžu spolupracovať na výrobe darčekových predmetov.
* *platená podpora* – Vo vrchole kampane (november a december) použijeme klasické performance formáty. S naplnením ich budgetu pomôžu projekty Google a Facebooku pre NGO organizácie.